Съобщение за план/програма: изменение на Подробен устройствен план – План за застрояване /ИПУП-ПЗ/ за поземлен имот с идентификатор 61710.522.224 по кадастралната карта и кадастралните регистри на гр. Разград с цел отреждане на терена като устройствената зона от разновидност „Предимно производствена /Пп/“ 
СЪОБЩЕНИЕ 
по чл. 8, ал. 4 на Наредбата за условията и реда за извършване на ЕО
           Внесеният от възложителя „Семпе 2” ЕООД ИПУП - ПЗ за поземлен имот с идентификатор 61710.522.224 по кадастралната карта и кадастралните регистри на гр. Разград с цел отреждане на терена като устройствената зона от разновидност „Предимно производствена /Пп/“, попада в приложното поле на чл. 2, ал. 2, т. 1 на Наредбата за условията и реда за извършване на екологична оценка на планове и програми /Наредбата за ЕО/, т.к. е включен в обхвата на Приложение № 2 на Наредбата, Точка 9.1. Подробни устройствени планове – планове за застрояване. Във връзка с гореизложеното, устройственият план подлежи на процедура за преценяване на необходимостта от извършване на екологична оценка /ЕО/.

      Според устройствените си цели и задачи, проектното предложение за ИПУП-ПЗ предвижда:   

· За поземлен имот с идентификатор 61710.522.224 (стар номер 522224) по кадастралната карта и кадастралните регистри на гр. Разград да се измени действащия ПУП-ПЗ, одобрен по Заповед № 458/22.02.2008 г. на кмета на Община Разград. Съгласно одобрения план за застрояване, имотът е с отреждане „За склад за пестициди и трафопост“, а територията е с начин на трайно ползване „За стопански двор“;

· На основание Заповед № 2001-7-(2) от 31.01.2024 г. на кмета на Община Разград, за допускане изработването на ИПУП-ПЗ, установеното предназначение на имота се променя на „За смесено предназначение“; 

· Устройствената зона да се отреди с разновидност „Пп - Предимно производствена“ по нормативите съгласно чл. 25 от Наредба № 7/22.12.2003 г. за правила и нормативи за устройство на отделните видове територии и устройствени зони; 

· Да се определят ограничителни линии за бъдещо застрояване допустимо за устройствена зона от разновидност „Пп - Предимно производствена“;

· Съществуващите сгради се запазват като елемент на плана.  
             Съгласно чл. 2, ал. 1, т. 1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони, следва да се извърши и процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме, с писмо на РИОСВ – Русе с изх. № АО-1110-/1/-11.03.2024 г. 
